NEX วิ่ง 2% โบรกอัพกำไรปี 66 แตะ 1.5 พันล้าน โต 6 เท่าตัว เคาะเป้า 24 บ.
NEX บวก 2% โบรกปรับกำไรปี 66 แตะ 1.5 พันล้านบาท โต 621% หลังปี 65 พลิกกำไรสูงกว่าคาด แนะนำ “ซื้อ” ราคาเป้าหมาย 24 บ.
NEX บวก 2% โบรกปรับกำไรปี 66 แตะ 1.5 พันล้านบาท โต 621% หลังปี 65 พลิกกำไรสูงกว่าคาด แนะนำ “ซื้อ” ราคาเป้าหมาย 24 บ.
27 ก.พ. 2566

ผู้สื่อข่าวรายงานว่า วันนี้ (27 ก.พ.66) ราคาหุ้น บริษัท เน็กซ์ พอยท์ จำกัด (มหาชน) หรือ NEX ณ เวลา 10:25 น. อยู่ที่ระดับ 17.10 บาท บวก 0.30 บาท หรือ 1.79% สูงสุดที่ระดับ 17.40 บาท ต่ำสุดที่ระดับ 17.10 บาท ด้วยมูลค่าการซื้อขาย 42.84 ล้านบาท

บล.ดาโอ (ประเทศไทย) ระบุว่า NEX รายงานไตรมาส 4/65 กำไรสุทธิ 323 ล้านบาท ดีขึ้นมากจากงวดเดียวกันของปีก่อน, จากไตรมาสก่อน โดยฝ่ายวิจัยคาดที่ 250 ล้านบาท เป็นผลมาจากการส่งมอบรถ E Bus และ E Truck ได้ราว 850-900 คัน เพิ่มจากไตรมาส 3/65 ที่ 200-250 คัน รวมถึง SG&amp;A/sales ต่ำกว่าที่ฝ่ายวิจัยทำไว้ ทำให้ไตรมาส 4/65 มี NPM อยู่ที่ 6.7% ดีกว่าทำไว้ที่ 4.7% ดังนั้นส่งผลให้ปี 65 มีกำไรสุทธิ 208 ล้านบาท ดีขึ้นจากปี 64 ที่ขาดทุน 107 ล้านบาท
ทั้งนี้ทางฝ่ายวิจัยปรับประมาณการกำไรปี 66-67 ขึ้น 25%, 24% โดยประเมินกำไรปี 66 ใหม่ที่ 1.5 พันล้านบาท เพิ่มขึ้น 621% จากงวดเดียวกันของปีก่อน โดยปรับ SG&amp;A/sales ลงเป็น 1.9% จากเดิม 3.5% ส่งผลให้ NPM จะดีขึ้นเป็น 6.2ทั้งนี้ยังคงประเมินในปี 66 จะมีการส่งมอบรถ E Bus, E Truck เพิ่มเป็น 4 พันคัน เพิ่มจากปี 65 ที่มีการส่งมอบ 1.1 พันคัน และยังคงประมาณการส่งมอบในปี 67-68 จะเพิ่มขึ้นเป็น 5.4/6.7 พันคัน
ดังนั้นจึงแนะนำ “ซื้อ” ที่ราคาเป้าหมาย 24 บาท จากกำไรยังเติบโตสูงต่อเนื่องในปี 66-68 และมีโอกาส upside ได้อีกจากแผนเพิ่มการขายสินค้าใหม่ๆ เช่น รถปิกอัพไฟฟ้า, รถบรรทุก EV แบบ 6 ล้อ และ 10 ล้อ รวมถึงแผนขยายไปต่างประเทศโดยเริ่มจากมาเลเซียที่มีแผนจะเริ่มผลิตและส่งมอบภายในปี 66